Tommy Urhaug

Tommy Urhaug (født 1980) er en norsk handikappidrettsutøver i bordtennis (klasse 4/5) fra Manger. Han har deltatt i Paralympiske sommerleker siden 2000, og vant sin første gullmedalje under sommerlekene 2012 i London og sitt andre gull under sommerlekene 2024 i Paris. Urhaug har også vunnet fire VM-gull, ni EM-gull og en Paralympisk-bronsemedalje. 

Urhaug begynte å spille bordtennis som 14-åring og deltok i Europamesterskapet i bordtennis første gang i 1997. Han vant sine første internasjonale titler under EM i 1999, hvor han tok gull i singel og lag, og har spilt på heltid etter dette. Han representerer Stord Bordtennisklubb.

 Karriere 
Urhaug er Norges fremste funksjonshemmede bordtennisspiller og en av verdens fremste i sin klasse (klasse 4/5). Han har den medfødte funksjonshemningen nevrofibromatose og sitter derfor i rullestol. Han er likevel en av Norges beste spillere i klassen for funksjonsfriske, og er på verdensrankingen over funksjonsfriske spillere. Urhaug har fått prisen som «Årets funksjonshemmede idrettsutøver» i Norge under Idrettsgallaen tre ganger; i 2002, 2007 og 2008. Han har også vært nominert i samme klasse flere ganger. Etter Paralympicsgullet ble han kåret til «Årets mannlige funksjonshemmede utøver» for 2012 under Idrettsgallaen 2013; Det samme ble han for 2015 på Idrettsgallaen 2016. For 2012 ble han også nominert til «Årets navn».

I 2010 deltok Urhaug i VM i bordtennis, som ble arrangert i Gwangju i Sør-Korea. Han kom til finalen, men tapte der mot sørkoreanske Jung Eun Chang, med 11-9 i femte sett.

Urhaug vant gullmedaljen under Paralympics i London i 2012 da han beseiret verdensener Ningning Cao fra Kina i finalen. Under Paralympiske sommerleker 2016 i Rio de Janeiro kom han på 4.-plass, etter at han tapte bronsefinalen 1-3 i sett mot serbiske Mitar Palikuca. I Paralympics 2024 i Paris vant han en ny gullmedalje. 

 Medaljer fra paralympiske sommerleker 
LekerBordtennis, klasse C5  Beijing 2008  Bronse  London 2012  Gull  Paris 2024 Gull

 Utdannelse 
Urhaug har tatt utdannelse i ergoterapi.

 Referanser 

 Eksterne lenker 



Kategori:Personer fra Radøy kommune
Kategori:Norske handikappidrettsutøvere
Kategori:Norske bordtennisspillere
Kategori:Paralympiske mestere for Norge
Kategori:Paralympiske bronsemedaljevinnere for Norge
Kategori:Deltakere for Norge under Paralympiske sommerleker 2000
Kategori:Deltakere for Norge under Paralympiske sommerleker 2004
Kategori:Deltakere for Norge under Paralympiske sommerleker 2008
Kategori:Deltakere for Norge under Paralympiske sommerleker 2012
Kategori:Deltakere for Norge under Paralympiske sommerleker 2016
Kategori:Deltakere for Norge under Paralympiske sommerleker 2020
Kategori:Deltakere for Norge under Paralympiske sommerleker 2024